P. Paška, poslanec: (2005-06-29):
Po druhé, zamestnanie, výkon práce, za ktorú sa poskytne príjem, ktorý podlieha dani z príjmov podľa osobitných predpisov (ďalej len zdaniteľný príjem). Bod 3. Zamestnávateľom je po a právnická osoba poskytujúca poistencovi v súvislosti s výkonom zamestnania zdaniteľný príjem, ak je sídlo alebo jej organizačná zložka na území Slovenskej republiky; po b fyzická osoba poskytujúca poistencovi v súvislosti s výkonom zamestnania zdaniteľný príjem, ak má na území Slovenskej republiky trvalý pobyt, povolenie na prechodný pobyt alebo povolenie na trvalý pobyt; po c správa konkurznej podstaty. Bod 4. Zamestnávateľom je pre potreby zákona fyzická osoba v pracovnom pomere, právnická osoba alebo fyzická osoba, ku ktorej je fyzická osoba v pracovnom pomere. Fyzickú osobu v štátnozamestnaneckom pomere služobný úrad, fyzickú osobu v služobnom pomere služobný úrad alebo služobný orgán, v ktorom fyzická osoba vykonáva štátnu službu; po d ústavného činiteľa orgán, ktorý obstaráva veci ústavného činiteľa súvisiace s výkonom jeho mandátu alebo funkcie a pre verejného ochrancu práv Úrad verejného ochrancu práv; po e predsedu vyššieho územného celku vyšší územný celok, pre starostu obce obec, pre starostu mestskej časti v Bratislave mestská časť v Bratislave, pre starostu mestskej časti v Košiciach mestská časť v Košiciach a pre primátora mesta mesto; po f poslanca vyššieho územného celku vyšší územný celok, pre poslanca obecného zastupiteľstva obec, pre poslanca mestského zastupiteľstva mesto, pre poslanca miestneho zastupiteľstva a mestskej časti v Bratislave mestská časť v Bratislave a pre poslanca miestneho zastupiteľstva mestskej časti v Košiciach mestská časť v Košiciach; po g spoločníka spoločnosti s ručením obmedzeným a komandistu komanditnej spoločnosti spoločnosť a člena družstva družstvo; po h doktoranda v dennej forme doktorandského štúdia právnická osoba, ktorej sa toto štúdium vykonáva; po i pestúna v zariadení pestúnskej starostlivosti vyšší územný celok alebo obec, ktorá zriadila zariadenie. Piaty bod. Zamestnancom je poistenec, ktorému zamestnávateľ poskytuje zdaniteľný príjem v súvislosti s výkonom zamestnania, a ak sa na neho vzťahujú právne predpisy Slovenskej republiky je to po a fyzická osoba v pracovnom pomere; po b fyzická osoba v štátnozamestnaneckom pomere; po c fyzická osoba v služobnom pomere; po d člen družstva, ktorý je v pracovnom vzťahu k družstvu; po e ústavný činiteľ a verejný ochranca práv; po f predseda vyššieho územného celku, starosta obce, starosta mestskej časti Bratislava, starosta mestskej časti v Košiciach a primátor mesta; po g poslanec vyššieho územného celku, poslanec obecného zastupiteľstva, poslanec mestského zastupiteľstva, poslanec miestneho zastupiteľstva mestskej časti v Bratislave a poslanec miestneho zastupiteľstva mestskej časti v Košiciach, ktorí sú dlhodobo uvoľnení na výkon funkcie; po h doktorand dennej formy doktorandského štúdia; po i pestún v zariadení pestúnskej starostlivosti; po j fyzická osoba vo výkone väzby a fyzická osoba vo výkone trestu odňatia slobody, ako sú zaradené do práce s výnimkou fyzickej osoby vo výkone trestu odňatia slobody zaradenej na výkon iných prospešných prác. Bod šiesty. Sídlom zamestnávateľa rozumieme u právnickej osoby jej sídlo, ako aj sídlo jej organizačnej zložky, ktorá je zapísaná v obchodnom registri; po d u fyzickej osoby vrátane zahraničnej fyzickej osoby miesto jej podnikania. Bod siedmy. Samostatne zárobkovo činnou osobou je osoba, ktorá vykonáva na území Slovenskej republiky samostatnú zárobkovú činnosť s výnimkou osoby, ktorá prerušila prevádzkovanie samostatnej zárobkovej činnosti a je vedená v evidencii nezamestnaných po a vykonáva poľnohospodársku výrobu vrátane hospodárenia; po b má oprávnenie prevádzkovať živnosť; po c má oprávnenie na vykonávanie činnosti podľa osobitného predpisu okrem činnosti znalca a tlmočníka; po d je spoločníkom verejnej obchodnej spoločnosti alebo komplementárom komanditnej spoločnosti; po e vykonáva športovú činnosť zárobkovú, ale nie v pracovnom pomere; po f vykonáva činnosť obchodného zástupcu. Bod ôsmy. Spolupracujúcou osobou je osoba, ktorá sa na území Slovenskej republiky podieľa na činnosti SZČO. Bod deviaty. Členom rodiny je manželka výživou odkázaná na manžela, ak nemá zdaniteľný príjem zo zamestnania, SZČO alebo iný príjem; po b nepoberá dávky v zamestnanosti, nepoberá dôchodok, nepoberá dávky nemocenského poistenia alebo dávky nemocenskej starostlivosti, nemá akýkoľvek iný príjem poskytovaný podľa právnych predpisov Slovenskej republiky alebo právnych predpisov v cudzine. Bod desiaty. Nezaopatrené dieťa podľa tohto zákona je dieťa nezaopatrené do skončenia povinnej školskej dochádzky po skončení povinnej školskej dochádzky; po c sa sústavne pripravuje na povolanie; po d pre chorobu a stav, ktoré si vyžaduje osobitnú starostlivosť sa nemôže pripravovať na povolanie; po e pre dlhodobo nepriaznivý zdravotný stav je neschopné sa sústavne pripravovať na povolanie. Bod 11. Nezaopatrené dieťa nie je dieťa po a, ktoré sa sústavne pripravuje na povolanie štúdiom, ak už získalo vysokoškolské vzdelanie; po b, ktoré je poberateľom invalidného dôchodku priznaného z dôvodu poklesu schopnosti vykonať zárobkovú činnosť viac ako 70 percent. Bod 12. Minimálnou mzdou je mzda, ktorá platí pre zamestnanca, alebo mzda, ktorá platí pre samostatne zárobkovo činnú osobu, spolupracujúcu osobu a ostatného poistenca k prvému dňu kalendárneho mesiaca, za ktorý sa platí poistné. Bod 13. Všeobecným vymeriavacím základom je dvanásťnásobok priemernej mesačnej mzdy zistenej Štatistickým úradom za príslušný kalendárny rok, všeobecný vymeriavací základ v poslednom kalendárnom roku rozhodujúceho obdobia sa rovná všeobecnému vymeriavaciemu základu za predposledný kalendárny rok rozhodujúceho obdobia. Všeobecné vymeriavacie základy v kalendárnych rokoch pred rokom 2003 sú uvedené v prílohe č. 3. Po d suma všeobecného vymeriavacieho základu po roku 2002 za príslušný kalendárny rok sa ustanoví opatrením, ktoré vydá Ministerstvo práce, sociálnych vecí a rodiny Slovenskej republiky podľa údajov Štatistického úradu a vyhlási ho uverejnením v Zbierke zákonov. Bod 14. Priemernou mesačnou mzdou je mzda zamestnanca hospodárstva zistenou Štatistickým úradom SR. Bod 15. Vlastným príjmom je zdaniteľný príjem zo zamestnania a samostatnej zárobkovej činnosti a činnosti spolupracujúcej osoby alebo iný zdaniteľný príjem. Bod 16. Dlžník na účely tohto zákona je fyzická osoba alebo právnická osoba, ktorá je platiteľom poistného a voči ktorej príslušná zdravotná poisťovňa eviduje pohľadávky na poistnom. Bod 17. Poistenec je fyzická osoba, ktorá je verejne zdravotne poistená podľa tohto zákona. Bod 18. Poistník je fyzická osoba, ktorá je platiteľom poistného za nezaopatrené dieťa a za ním účinné ekonomicky neaktívne osoby. Bod 19. Zdravotnou starostlivosťou poskytovanou na základe zdravotného poistenia je zdravotná starostlivosť uvedená v osobitnom predpise a zdravotné výkony potrebné na zabezpečenie záväzkov z medzinárodnej zmluvy. A po dvadsiate, posledný bod. Pohľadávky sú dlžné poistné, prirážka k poistnému, poplatok z omeškania, pokuta a poplatok za nesplnenie oznamovacej povinnosti predpísané platobným výmerom príslušnej zdravotnej poisťovne. Dámy a páni, odôvodnením tohto pomerne rozsiahleho návrhu, ktorý obsahuje presnú definíciu pojmov, je žiaduce, aby zákon hneď v preambule, v úvode veľmi jasne a jednoznačne vymedzoval pojmy, s ktorými v ďalšom neráta. Nakoniec veci, ktoré sa týkajú precíznosti výpočtu odvodov a základu a definovania základu, hovoril o tom aj pán minister, jeho navrhované riešenia sú trošku iné a považujem ich za zbytočne komplikované. Druhý bod môjho pozmeňujúceho návrhu je: Za § 3 sa vkladá nový § 3a v znení: Vykonávanie zdravotného poistenia. Po prvé, podmienky poskytovania zdravotnej starostlivosti na základe zdravotného poistenia upravuje osobitný predpis. Zdravotné poisťovne, ktoré vykonávajú zdravotné poistenie, môžu nad rámec osobitného predpisu upraviť podmienky poskytovania zdravotnej starostlivosti len v prospech svojich poistencov, poskytovanie zdravotnej starostlivosti nad rámec osobitného predpisu nemôže zdravotná poisťovňa uhrádzať na úkor čo i len sčasti poistného kmeňa. Po druhé, zdravotná poisťovňa nesmie podnikať s prostriedkami získanými zo zdravotného poistenia, finančné prostriedky získané zo zákonného poistenia nemôže poisťovňa používať na splácanie úverov a s nimi súvisiace finančné plnenia vyplývajúce z úverových zmlúv. Odôvodnenie: Uvedené ustanovenia sú nutné na ochranu verejných zdrojov a finančných prostriedkov získaných zo zákonného poistenia. Tretí pozmeňujúci návrh. V § 6 vypustiť ods. 9 pre jeho praktickú nevykonateľnosť a nahradiť ho ods. 9 a 10 v nasledujúcom znení: Odsek 9. Zdravotná poisťovňa je povinná v prípade, že sa v nej prihlási na zdravotné poistenie ako poistenec fyzická osoba, ktorej sa poskytuje zdravotná starostlivosť podľa tohto zákona, odobrať poistencovi preukaz poistenca v predchádzajúcej zdravotnej poisťovni a oznámiť vznik účasti na zdravotnom poistení do 8 dní tej zdravotnej poisťovni, ktorá dosiaľ vykonávala jej zdravotné poistenie. Odsek 10. Ak vznikne nesplnením povinnosti podľa ods. 9 škoda, je zdravotná poisťovňa, ktorá ju spôsobila, povinná nahradiť ju. Spôsob náhrady škody sa riadi všeobecne záväznými právnymi predpismi. Odôvodnenie: Je to racionálne riešenie doteraz nevykonateľného ustanovenia ods. 9 predmetného zákona. Znovu pán minister aj v úvode hovoril o tom, aká je dôležitá evidencia poistencov a registratúra bez ohľadu na to, či hovoríme o poistencoch ekonomicky aktívnych, alebo či hovoríme o poistencoch štátu. Je to ustanovenie, ktoré uľahčí poisťovniam vykonávať dozor nad vlastnou registratúrou. Štvrtý pozmeňujúci návrh. § 7 ods. 1 na konci pridať nasledujúci text: Toto sa nevzťahuje na poistenca, ktorý je príslušníkom po a Armády Slovenskej republiky, po b Policajného zboru, po c Slovenskej informačnej služby, po d Národného bezpečnostného úradu, po e Zboru väzenskej a justičnej stráže Slovenskej republiky, po f Železničnej polície, po g Hasičského záchranného zboru, ak takémuto poistencovi určil zdravotnú poisťovňu služobný orgán alebo služobný úrad. Odôvodnenie: Týmto doplnkom sa reaguje na potrebu osobitného riešenia uvedených skupín zamestnancov, kde je nevyhnutný osobitný režim preventívnej starostlivosti, ale aj ochrany údajov. Dámy a páni, krátka reminiscencia. Veľmi dobre viete, ako dlho vedie pán minister Zajac zápas o likvidáciu Spoločnej zdravotnej poisťovne. Som presvedčený, že tento pozmeňujúci návrh dáva garanciu fungovať dobrému zdravotnému poisteniu vrátane určitých nadštandardov ako takzvaného motivačného plnenia pre príslušníkov ozbrojených síl a represívnych orgánov. Piaty bod pozmeňujúceho návrhu. V § 7 ods. 2 navrhujeme zmeniť text nasledovne: Poistenec môže zmeniť príslušnú zdravotnú poisťovňu jedenkrát za 6 mesiacov, a to v termíne k 1. januáru alebo k 1. júlu príslušného roka. Prihlášku možno podať najneskôr 40 kalendárnych dní pred príslušným termínom. Neskôr podaná prihláška bude realizovaná až v nasledujúcom termíne zmeny. Toto ustanovenie sa nevzťahuje na poistencov podľa § 7 ods. 1 písm. a) až g), sú to poistenci z príslušných rezortov, o ktorých sme hovorili v predchádzajúcom. Naše odôvodnenie je, že pôvodný text paragrafu je ťažkopádny a nepružný a čiastočne výhodný len pre zdravotnú poisťovňu, pre poistenca a poskytovateľa zdravotnej starostlivosti znamenal v podstate konzerváciu stavu a nemožnosť reagovať na vývoj v jednotlivých zdravotných poisťovniach aj vzhľadom na určitú rovnováhu vo vzťahu v trojuholníku poistenec – poisťovňa – poskytovateľ, ktorú sa snažil pán minister definovať, by som privítal, keby sa podarilo prijatím tohto pozmeňujúceho návrhu posilniť postavenie poistenca, ktorý by mohol práve týmto spôsobom vykonať tlak na plnenie svojich záväzkov voči poistencovi zo strany zdravotnej poisťovne. Ďalší pozmeňujúci návrh. V § 7 ods. 3, 4 a 5 vypustiť. Odôvodnenie: Príslušné ustanovenia sú riešené v iných častiach. Sú zbytočné. Bod 7. V § 9 ods. 2 v poslednej vete nahradiť slovo „potvrdzuje“ slovom „overuje“. Odôvodnenie: Poisťovňa sa k prípadu dostáva až ex post, to znamená, nemôže byť naplnený obsah pojmu. Bod 8. V § 9 ods. 3 vypustiť vetu „alebo podal prihlášku vo viac ako jednej zdravotnej poisťovni“. Odôvodnenie: Ustanovenie je v praxi nevykonateľné a je riešené pozmeňujúcim návrhom v bode 3. Bod 9. V § 11 ods. 1 doplniť písm. e) a f) v tomto znení: e) fyzická osoba dobrovoľne nezamestnaná a f) Sociálna poisťovňa a orgán, ktorý priznáva, vypláca, zastavuje a odníma dávky nemocenského zabezpečenia podľa osobitného predpisu. Odôvodnenie: Tieto kategórie v doterajšom zozname platiteľov poistného chýbali alebo chýbajú, hoci existujú dobrovoľne nezamestnaní, za ktorých štát neplatí poistné. Voči predchádzajúcemu zákonu platitelia poistného úplne vypadli. Myslím si, že o tom tiež hovoril pán minister, je to iný spôsob formulovania, skúmania problému, ktorý tu bol spomenutý a kde je snaha ho riešiť aj iným spôsobom. Bod 10. V § 11 úplne vypustiť ods. 3 až 7. Odôvodnenie: Definíciu základných pojmov sme navrhli vsunúť ako špeciálny § 1a, ktorý presne vymedzuje pojmy. Bod 11. V § 11 navrhujeme zmeniť číslo odseku 8 na 3. Odôvodnenie: Ide o nadväznosť na predchádzajúcu úpravu. Bod 12. V § 11 doplniť nový odsek 4 v znení: Štát nie je platiteľom poistného za dobrovoľne nezamestnané osoby. Odôvodnenie: Je to doplnenie doteraz zákonom neošetrenej skutočnosti. Bod 13. V § 11 doplniť nový odsek 5 v znení: Sociálna poisťovňa a orgán, ktorý priznáva, vypláca, zastavuje a odníma dávky nemocenského zabezpečenia podľa osobitného predpisu platí poistné za osoby, ktorým poskytuje peňažné dávky nemocenského poistenia, nemocenského zabezpečenia nahrádzajúce mzdu, plat, služobný príjem alebo inú odmenu za prácu alebo za príjem zo samostatne zárobkovej činnosti podľa osobitných predpisov. Chcem len skonštatovať, pán minister, že sa pohybujeme v rovnakej problematike, snažíme sa ju formulovať iným spôsobom, pretože si myslíme, že tento spôsob je precíznejší a jednoduchší. Bod 14. V § 12 sa nahrádza nasledovným textom: „Poistné sa platí percentuálnou sadzbou“ a avizujem, že tu sa s vysokou pravdepodobnosťou, dámy a páni, nezhodneme s pánom ministrom, lebo on to tu už dnes spomenul, vychádzame z našich poznatkov nedofinancovanosti celého systému, a preto sa vrátime k tomu, čo tu už raz bolo, ale dávam vám do pozornosti nasledujúci pozmeňujúci návrh. Poistné sa platí percentuálnou sadzbou z vymeriavacieho základu dosiahnutého v rozhodujúcom období, poistné je platca povinný si vypočítať sám, poistné je 14 percent z určeného vymeriavacieho základu, zamestnanec platí poistné v sume 4 percentá, zamestnávateľ platí poistné v sume 10 percent úhrnu vymeriavacích základov. Vymeriavací základ zamestnanca na dohodnutom verejnoprospešnom pracovnom mieste  pre dlhodobo nezamestnaného podľa osobitného predpisu sa zahŕňa do vymeriavacieho základu zamestnávateľa len do výšky, z ktorého platí poistné za zdravotné poistenie štát. Podľa ods. 10 p) samostatne zárobková činná osoba platí poistné vo výške 10 percent, minimálne však vo výške platby štátu. Toto je diametrálne odlišný návrh na financovanie. Ak samostatne zárobkovo činná osoba je občanom so zmenenou pracovnou schopnosťou, platí vo výške 5 percent z vymeriavacieho základu. Považujeme za motivujúce, aby sme pre ľudí so zníženou pracovnou schopnosťou takýmto spôsobom vytvorili lepší priestor. Zamestnávateľ, ktorý zamestnáva občanov so zmenenou pracovnou schopnosťou platí za tieto osoby zdravotné poistenie v sume 5 percent, je to identické, ako je to v zákone. Osoby uvedené v § 11 ods. 2 platia poistné v sume 14 percent vymeriavacieho základu, najmenej však 14 percent z minimálnej mzdy. Fyzické osoby, dobrovoľne nezamestnaní platia poistné v sume 14 percent z minimálnej mzdy, štát platí v celom príslušnom roku poistné za osoby uvedené v § 11 ods. 3 vo výške 5 percent z priemernej mzdy dosiahnutej v národnom hospodárstve pred dvoma rokmi. Tu je to navýšenie, ktoré som spomínal, ktoré nám neprešlo pri prijímaní zákonov. 11. Orgán príslušný na výplatu peňažných dávok platí poistné vo výške 14 percent z vymeriavacieho základu. Odôvodnenie: Ide o technické upresnenie a zmeny sadzieb v prípade sadzby pre SZČO je sadzba znížená zo 14 na 10, so zmenenou pracovnou schopnosťou zo 7 na 5 a platba štátu zvýšená zo 4 na 5 percent. Zmena sadzieb v prípadoch je navrhovaná z dôvodu zníženia odvodového zaťaženia, podpory a rozvoja drobného podnikania, a tým aj zníženia nezamestnanosti a nákladov štátu s tým spojených. Zmena sadzby štátu je logickou požiadavkou a návrhom na riešenie dlhodobého nedofinancovania zdravotnej starostlivosti poistencov štátu. Bod 15. V § 13 ods. 9 písm. d) sa slová „v príslušnom kalendárnom roku“ nahrádzajú textom „za predchádzajúci kalendárny rok“. Odôvodnením je praktická vykonateľnosť tohto ustanovenia. Šestnásty pozmeňujúci návrh. V § 14 ods. 2 písm. e) sa za slovo „štát“ vkladá text „a orgánu príslušného na výplatu peňažných dávok“. Odôvodnenie: Technická oprava súčasného a doplnenie súčasného pôvodného textu. Bod 17 § 16 ods. 2 doplniť o písm. f) s textom: „Orgán príslušný na výplatu peňažných dávok,“ § 11 ods. 5 platí preddavok...